પાકિસ્તાન સામે એક જ વન-ડે ઈન્ટરનેશનલ મેચમાં બે બેટ્સમેન દ્વારા સદીનો આ ત્રીજો કિસ્સો છે. આ પહેલાં 1996માં શારજાહ ખાતે સચીન તેંડુલકર અને નવજોત સિંહ સિધુએ તથા 2005માં વિરેન્દર સેહવાગ અને રાહુલ દ્રવિડે સદી ફટકારી હતી. અગાઉ, પાકિસ્તાનના દાવમાં સૌથી વધુ રન શોએબ મલિકે કર્યા હતા – 90 બોલમાં 78. કેપ્ટન સરફરાઝ એહમદે 44, ફખર ઝમાને 31, આસીફ અલીએ 30 રન કર્યા હતા. ભારતના બે સ્પિનર – લેગસ્પિનર યુઝવેન્દ્ર ચહલ, ચાઈનામેન બોલર કુલદીપ યાદવ અને ફાસ્ટ બોલર જસપ્રીત બુમરાહે વ્યક્તિગત 2 વિકેટ લીધી હતી. ભારતે બાંગ્લાદેશ સામેની મેચમાં રમેલી ટીમને યથાવત્ રાખી હતી, જ્યારે પાકિસ્તાને બે ફેરફાર કર્યા હતા.